stanford-oval/wikipedia huggingface dataset:
הפיג'מות

| --- | --- |
  כרזת הסדרה בשלושת העונות הראשונות (למטה) - וכרזת הסדרה עצמה בכל העונות (למעלה)
כרזת הסדרה בשלושת העונות הראשונות (למטה) - וכרזת הסדרה עצמה בכל העונות (למעלה)
 סוגה:  קומדיית מצבים 
 יוצרים:  טדי הפקות יואב צפיר אילן רוזנפלד עודד פז קובי פרג' רובי דואניאס
 כותבים:  רובי דואניאס אריק זילברמן אלי דראי
 בימוי:  רובי דואניאס יואב צפיר (עונה 1)
 שחקנים:  אילן רוזנפלד עודד פז קובי פרג' אלונה טל יניב פולישוק אלי קרן-אסף ימית סול יובל סגל דנה פרידר
 פרסים:  טקס נבחרי הילדים: סדרת הטלוויזיה הטובה ביותר (2003, 2010); מצחיקי השנה (2008, 2009, 2010)
 ארץ מקור:  ישראל 
 שפות:  עברית 
 מספר עונות:  9 
 מספר פרקים:  223 
 תוכנית המשך:  הפיג'מות בקפה קר סול מנדלבאום בלש פרטי הפיג'מות במופע של דובל'ה
 הפקה
 מפיק:  טמירה ירדני דודו ירדני נאוה קולטון
 חברת הפקה:  טדי יזמות והפקות 
 עורכים:  רובי דואניאס ליבי בן עמוס יואב צפיר
 אורך פרק:  כ-25 דקות
 שידור
 רשת שידור:  ערוץ הילדים שידורי קשת (ערוץ 2)
 תקופת שידור מקורית:  6 ביולי 2003 – 15 בפברואר 2015
 קישורים חיצוניים
 אתר רשמי
 דף התוכנית ב-IMDb
 
הפיג'מות היא סדרת טלוויזיה קומית-מוזיקלית ישראלית לילדים ונוער בהפקת "טדי הפקות". היא שודרה בערוץ הילדים במשך 9 עונות ו-223 פרקים החל מ-6 ביולי 2003 ועד לסיומה ב-15 בפברואר 2015. "הפיג'מות" היא קומדיית המצבים השנייה באורכה בישראל, לאחר "סברי מרנן", שגם הופקה על ידי "טדי יזמות והפקות", חברת ההפקה של הסדרה. התסריט לסדרה נכתב על ידי רובי דואניאס, אריק זילברמן, אלי דראי וחלק משחקניה.
מאפייני הסדרה

הסדרה מגוללת את סיפורם של חברי "הפיג'מות", להקת רוק כושלת המתקראת כך משום שחבריה מופיעים בפיג'מות. חברי הלהקה המרכזיים, הנושאים את שמם האמיתי, כוללים את הקלידן והסולן, אילן רוזנפלד, המתופף עודד פז והגיטריסט קובי פרג'. במהלך הסדרה מצטרפים חברים נוספים שמתחלפים בין העונות, בהם אלונה טל, ימית סול, נתן קופרמן (יובל סגל) ודנה פרידר.
העלילה נפתחת עם מעברה של הלהקה מנתניה לתל אביב, לבית דודתו של אילן השוהה בחו"ל. הבית ממוקם ברחוב מזא"ה פינת מאפו, ובקומת הקרקע פועלת ה"המבורגרי" – מסעדת המבורגרים כושלת המנוהלת על ידי דודו של קובי, גרי מנדלבאום (יניב פולישוק). עודד עובד במקום כטבח וכמלצר, והחבורה מבלה שם לעיתים קרובות. גם בתו של גרי, רוני (אלי קרן-אסף), מבקרת בה לעיתים תכופות. החל מהעונה הרביעית חברי הלהקה מקיימים חזרות במרתף המסעדה.
פרקים רבים בסדרה מוקדשים למחוות לספרים וסרטי קולנוע מפורסמים, ביניהם להיות ג'ון מלקוביץ', אלו חיים נפלאים, לוק סטוק ושני קנים מעשנים, חנות קטנה ומטריפה, וילי וונקה ומפעל השוקולד, הקוסם מארץ עוץ ושמות הדמויות הראשיות בפרק "פיק פיק פוק" הם חיקוי מהסיפור עמי ותמי).
הדמויות בסדרה והעונות בהן השתתפו

| שחקן/ית | דמות | עונות> ‏1 | עונות> ‏2 | עונות> ‏3 | עונות> ‏4 | עונות> ‏5 | עונות> ‏6 | עונות> ‏7 | עונות> ‏8 | עונות> ‏9 |
| --- | --- | --- | --- | --- | --- | --- | --- | --- | --- | --- |
| אילן רוזנפלד | אילן רוזנפלד | ראשי | ראשי | ראשי | ראשי | ראשי | ראשי | ראשי | ראשי | ראשי |
| קובי פרג' | קובי פרג' | ראשי | ראשי | ראשי | ראשי | ראשי | ראשי | ראשי | ראשי | ראשי |
| עודד פז | עודד פז | ראשי | ראשי | ראשי | ראשי | ראשי | ראשי | ראשי | ראשי | ראשי |
| אלונה טל | אלונה טל | ראשי | ראשי | ראשי | אורח |  |  |  |  |  |
| ימית סול | ימית סול |  |  |  | ראשי | משנה | ראשי | ראשי | ראשי | ראשי |
| יובל סגל | נתן קופרמן |  | אורח |  | ראשי | אורח | ראשי | ראשי | ראשי | ראשי |
| דנה פרידר | דנה פרידר |  |  |  |  | ראשי | ראשי | ראשי | ראשי | ראשי |
| יניב פולישוק | גרי מנדלבאום | ראשי | ראשי | ראשי | ראשי | ראשי | ראשי | ראשי | ראשי | ראשי |
| אלי קרן-אסף | רוני מנדלבאום | ראשי | ראשי | ראשי | ראשי | משנה | משנה | משנה | משנה | משנה |
| רבקה גור | ברכה קירשנברג | משנה | משנה | משנה | משנה | משנה | משנה | משנה | משנה | משנה |
| סימון רוזנפלד | מר לטין | משנה | משנה | משנה | משנה | משנה | משנה | משנה | משנה | משנה |
| שון גיטלמן | שייקה, פולי וגברי מנדלבאום |  |  |  |  |  |  |  | משנה | משנה |
| נדב אסולין | בדש השטן | אורח |  |  | אורח | אורח | אורח | אורח | אורח | אורח |
| ניר רון | שמעון צמחוני |  |  | אורח | אורח | אורח | אורח | אורח |  | אורח |
| יוני גרא | ביי גינס |  | אורח |  | אורח | אורח | אורח | אורח | אורח | אורח |
| רובי דואניאס | רובי דואניאס | אורח | אורח | אורח | אורח | אורח | אורח | אורח | ראשי | ראשי |
| אריה צ'רנר | אלברט השיפוצניק |  |  |  | אורח | אורח | אורח | אורח | אורח | אורח |
הדמויות בסדרה והעונות בהן השתתפו > חברי להקת הפיג'מות

אילן רוזנפלד: קלידן וסולן הלהקה. נוהג להתייאש מכישלונה של הלהקה, ולהיות מריר וביקורתי מאוד. לעיתים נחשב לאדם הכי יציב רגשית בלהקה, ולעיתים נוטה להשתפכויות ילדותיות. ניהל רומן סודי עם ימית בין העונות ובסוף עונה 9 הציע לה נישואין.
קובי פרג': הגיטריסט של הלהקה. מגלם גם דמויות נוספות שהן השלכה מאישיותו - הוא מוצג כבעל הפרעת זהות דיסוציאטיבית חמורה, אך הוא נוהג לנצל אותה למטרותיו האישיות. כחלק מפיצול האישיות, מגלם את האמרגן פרדי נייס־טו־מיט, הקשיש העיראקי נג'י קומרדין ג'קסון ועוד. קובי הוא זללן לא קטן אשר נוהג לאכול לעיתים קרובות. עבד כנהג מונית בין העונות.
עודד פז: מתופף הלהקה. מוצג ככסיל ומאוד ילדותי בעקבות זאת נלעג על ידי דמויות רבות. עודד עובד בזמנו הפנוי בהמבורגרי של גרי, המכנה אותו "דיביל". עסק בחומרים רדיואקטיבים בהמבורגרי בין העונות.
אלונה טל (עונות 1–3, אורחת בעונה 4): זמרת ליווי בלהקה. אהובה מאוד על יתר חברי הלהקה, שלא זכו לחיבה דומה ממנה. טרם העונה הרביעית עזבה לארצות הברית, אך הייתה אורחת בכמה פרקים בעונה הרביעית.
ימית סול (עונות 4–9): נגנית כלי הקשה. בעלת תואר שני בפסיכולוגיה קלינית. בעונה החמישית החלה לעבוד על תזה, ובעונה השביעית החלה לימודי תואר דוקטור. היא ודנה גרו ביחד בעונות 5–7. ניהלה עם אילן רומן סודי בין העונות ובסוף עונה 9 אילן הציע לה נישואין.
דנה פרידר (עונות 5–9): בסיסטית בלהקה. עובדת בהמבורגרי בתור מנהלת חשבונות. דנה היא האחיינית של שפרה, אשתו של גרי. בעונות 7-5 גרה עם ימית ולאחר מכן כשנהיית בת זוגו של נתן בעונות 8–9 היא עוברת לגור איתו ביחד בדירתו. בסוף עונה 9 היא ונתן מתחתנים.
נתן קופרמן (יובל סגל) (עונה 4 ועונות 6–9, אורח בעונות 2 ו-5): בן דודו של אילן שמשמש כ-DJ בלהקה. עבד פעם ב-MTV, אך פוטר בעונה 4. נחשב חכם ומוכשר מאוד, אפילו שמדי פעם מתנהג באופן ילדותי ובוכה הרבה בכל פרק. לאורך כל הסדרה נתן מוצג כאיש אמיד. היה אלוהים בין עונה 5 ל-6. נהיה בן הזוג של דנה החל מעונה 8 והם גרים בעונות 8–9 ביחד בדירתו. בסוף עונה 9 הוא ודנה מתחתנים.
הדמויות בסדרה והעונות בהן השתתפו > שחקנים אורחים

לאורך הסדרה הופיעו שחקנים אורחים רבים, בעיקר מנחים מערוץ הילדים, לרוב בשילוב בדיחות פנימיות. בין האורחים ניתן למנות את חמי רודנר, רן דנקר, דובי גל, מתי סרי (בתפקיד נאסר, האוסר על בתו להינשא), רמי ברוך (בתפקיד אביו של אילן), רותם אבוהב (בתפקיד ג'ינה, הגרסה הנשית לג'יני), אושיק לוי (בתפקיד עזרא, בעל המלון בנתניה), צביקה הדר, נינט טייב, יוני בלוך, עומר ברנע (בתפקיד שגיא,חברו הילדות של נתן), יונה אליאן (בתפקיד גטה, הגרסה הנשית לגרי מנדלבאום) ואחרים.
הדמויות בסדרה והעונות בהן השתתפו > הדמויות של קובי

דמותו של קובי מתחלפת לעיתים קרובות בדמויות ססגוניות המגולמות על ידי קובי פרג'. כל הדמויות הן מעין פיצולי אישיות של קובי והן משמשות אותו כדי לפתור בעיות בעלילה. קובי עצמו ושאר הדמויות בסדרה מכירות את מגוון פיצולי האישיות ומתייחסות אליהן כרכיבים אישיותיים בדמותו של קובי. להלן כמה מהדמויות המרכזיות באישיותו של קובי:
נג'י קומרדין (לדר) ג'קסון: קשיש ממוצא עיראקי בעל מבטא כבד. נוהג להציג את עצמו כיו"ר האגודה לתרבות הדיור שלכאורה בא לעזור לשכנתו ברכה קירשנברג, המאוהבת בו, להתמודד עם שלישיית הפיג'מות, אך למעשה מנצל אותה כדי לקבל אוכל. מרבה לקלל בעיראקית יהודית, כמו "חראב שטעל". לצד פרדי, נג'י הוא אחד מפיצולי האישיות היחידים שיכולים להשתלט על קובי על דעת עצמם ללא שליטתו. החל להופיע בעונה הראשונה.
פרדי נייס-טוּ-מיט (נעים להכיר): אמרגן הלהקה, לבוש בחליפה כחולה והחל מעונה 5 בחליפה סגולה ובמשקפי דיסקו שחורים. נוהג לומר על כל דבר עליו מדבר "מספר אחת בארץ!" ולאחר מכן לערב נושאים שאינם קשורים לנושא השיחה המקורי, דבר הגורם לבלבול והסכמה של הסובבים אותו, ולעיתים אף מעורר פחד בשל טון דיבורו המאיים. אח של אדי. החל להופיע בעונה הראשונה.
רב סמל מתקדם מאוד מרסל פוארו: פרודיה על הבלש הרקול פוארו. בעל פלולה על הלחי השמאלית ומחזיק בדרגה הבדיונית "רב-סמל מתקדם מאוד" במשטרת ישראל ומופיע בעיקר בסצנות הקשורות לפשע. אחיו הוא "מני פירה". נוהג לשלב את הקריאה "מינוולת!" במשפטיו. החל להופיע בעונה הראשונה.
הרב סבבה סאלי: פרודיה על הבאבא סאלי. מרבה למלמל משפטים לא ברורים, מבולבלים וחסרי-משמעות, ובסופם מבליט את המילה "סבבה". סבבה סאלי נוהג לברך את כל מי שנוכח בסביבתו או לקלל במידת הצורך. תפילותיו מכילות גם ציטוטים משירים בעיקר של בריטני ספירס. החל להופיע בעונה 2.
אדי גוד-טו-סי(נעים לראות) פוס: אחיו ההומוסקסואל של פרדי, רקדן, כוריאוגרף ומפיק הפקות קטנות. החל להופיע בעונה השנייה, מרבה לומר "נעים לי". החל להופיע בעונה 2.
מאיר איינשטיין: פרודיה על שדרן הספורט והרדיו מאיר איינשטיין. בעל פוני המכסה את עיניו, ונוהג להסתובב עם מסרק המשמש אותו גם כמיקרופון. מופיע כשדרן אירועי ספורט בעלי חשיבות נמוכה. החל להופיע בעונה השנייה ומרבה לומר "עוד שבת של כדורגל". החל להופיע בעונה השנייה.
יהורם צוברבולר: שדרן טלוויזיה מראשית ימי הטלוויזיה בישראל, מדבר בעברית צחה ורהוטה אך אנכרוניסטית ודמותו מוצגת בצבעי שחור-לבן. יהורם מופיע כשדרן חדשות ללא כל צוות חדשות מסביבו כפרודיה על התקלות שאפיינו את הערוץ הראשון. החל להופיע בעונה השישית.
ג'ורה: פרודיה בסגנון עיראקי לדמות המצוירת דורה.
דייבו: פרודיה בסגנון עיראקי לדמות המצוירת דייגו.
מני פירה: שף מצוין וכישרוני ואחיו של מרסל פוארו. עברת את שם משפחתו מ"פוארו" ל"פירה". ידוע באומרו "לילקק אותו" (על משקל "ללקק אותו"). החל להופיע בעונה השמינית.
יהורם יגון: זמר ים תיכוני שהופיע בפרק ״הטברנה של גרי״ ושר את השיר ״הבדידות והבדידים״ ביחד עם פיתגורס (אילן) (עונה 2 פרק 13). הופיע גם בעונה 4 בפרק הרינגטונים עם הרינגטון ״תעני לו״ (פרק 18 עונה 4). השם שלו מבוסס על יהורם גאון ודמותו מבוססת ככל הנראה על זוהר ארגוב
דוב'לה שפיץ (סדרות הבת): דוב'לה הוא הדמות היחידה של קובי שהשתתפה בסדרות-בת "הפיג'מות בקפה קר סול" ו"הפיג'מות במופע של דובל'ה", אולם לא בסדרה המקורית. דוב'לה מאופיין בצרידות ונוטה להתעצבן בקלות.
מוזיקה

את מילות שיר הנושא של הסדרה כתבו אילן רוזנפלד וברק פלדמן והלחין יוני בלוך. בלוך גם ביצע את השיר בשלוש העונות הראשונות שעובד בסגנון רוק. בעונה הרביעית השיר עובד מחדש על ידי אילן רוזנפלד אשר גם שר אותו. בין העונות 5–7 עובד השיר שוב על ידי גיא מזיג אשר גם ביצע אותו. בעונות 8–9 נעשה שינוי משמעותי מאוד ברוב מילות השיר וכן נעשה גם שינוי במקצב השיר לסגנון ראפ, בהשתתפות שאנן סטריט ודודוש קלמס מהדג נחש, ולראשונה גם הוצג במאי הסדרה רובי דואניאס כשחקן ראשי. בנוסף, בפרק הראשון של העונה השמינית הוקרן שיר הנושא כשיר ספיישל עם שינוי במוזיקה ובמילים, אך מהפרק השני לעונה השמינית הגיע לשיר הנושא החדש (לא חזר לשיר הספיישל).
לאורך כל עונות הסדרה משולבים שירי להקת הפיג'מות אותם כביכול כתבה והלחינה. בין השירים המצליחים שמזוהים עם הסדרה: "שיר המכולת", "קצר במוח" ו"אל תאכלו את החיות" מהעונה הראשונה, "הפיג'מות חוזרים", "לילה יום" ו"סאבלימאילן" מהעונה השנייה, "שיר מצויר", "סיון" (פרודיה על השיר סיון של יגאל בשן), "יום הולדת לאילן", "רק אותך אוהב", ו"הקסדות" מהעונה השלישית, "שיר מקורי לא שלנו", "נסיכת האגדות", "העכבר", ו"שיר המחסן" מהעונה הרביעית, "בלתי מושגת", "שרה טבעות" ו"העולם מורכב מלבן ושחור" מהעונה החמישית, "השיר של ג'ורה", "מלכה קופרמן", "תוציא את זה החוצה", ו "עוד עונה" מהעונה השישית, "זהו זה נגמר", "שיר נהדר לחלטורות" ו"חדשות טובות" מהעונה השביעית, "לילקק אותה", "החקיינים", "החציל", ו"שיר מחאה" מהעונה השמינית, ובנוסף השירים "אצל גרי" ו"סוגרים כאן את הבסטה" מהעונה התשיעית, העונה האחרונה. לאחר שידור העונה הראשונה יצא אלבום ובו מיטב השירים מהעונה הראשונה (בתוספת שיר בונוס שלא שודר, "שיר מקורי לא שלנו", ששודרה בסופו של דבר רק בעונה הרביעית) ומערכונים חדשים.
פסקול הסדרה > עונה 1

| מספר שיר | מספר פרק | שיר המושמע בפרק | תאריך בכורת השיר ישראל |
| --- | --- | --- | --- |
| 1 | 1 | "אל תאכלו את החיות" | 6 ביולי 2003 |
| 2 | 2 | "אדישע מאמא" | 7 ביולי 2003 |
| 3 | 3 | "אלונה" | 8 ביולי 2003 |
| 4 | 4 | "לבד" | 9 ביולי 2003 |
| 5 | 5 | "שיר המכולת" | 10 ביולי 2003 |
| 6 | 7 | "שקט" | 13 ביולי 2003 |
| 7 | 14 | "כולם זזים" | 21 ביולי 2003 |
| 8 | 14 | "שיר העץ" | 21 ביולי 2003 |
| 9 | 15 | "מדבר עם עצמי" (טל מוסרי) | 22 ביולי 2003 |
| 10 | 18 | "הבניין מחכה לאילן" | 25 ביולי 2003 |
| 11 | 19 | "קצר במוח" | 27 ביולי 2003 |
| 12 | 22 | "סוף עונת הפיג'מות" | 30 ביולי 2003 |
פסקול הסדרה > עונה 2

| מספר שיר | מספר פרק | שיר המושמע בפרק | תאריך בכורת השיר ישראל |
| --- | --- | --- | --- |
| 1 | 1 | "מלון קליפורניה" | 28 במרץ 2004 |
| 2 | 2 | "הפיג'מות חוזרים" | 29 במרץ 2004 |
| 3 | 4 | "סאבלימאילן" | 31 במרץ 2004 |
| 4 | 5 | "הפיג'מות: הגרסה הספרדית" | 1 באפריל 2004 |
| 5 | 6 | "בואו נפרק ת'להקה" | 4 באפריל 2004 |
| 6 | 11 | "שיר הודי" | 13 באפריל 2004 |
| 7 | 13 | "לילה יום" | 15 באפריל 2004 |
| 8 | 14 | "שים לי עוד קטשופ" | 20 באפריל 2004 |
| 9 | 17 | "בת שישים" | 28 באפריל 2004 |
פסקול הסדרה > עונה 3

| מספר שיר | מספר פרק | שיר המושמע בפרק | תאריך בכורת השיר ישראל |
| --- | --- | --- | --- |
| 1 | 1 | "שיר מצויר" | 1 ביולי 2004 |
| 2 | 2 | "אירוביזיון" | 4 ביולי 2004 |
| 3 | 6 | "שיר הצעקה" | 8 ביולי 2004 |
| 4 | 8 | "סיוון" | 12 ביולי 2004 |
| 5 | 15 | "יום הולדת לאילן" | 21 ביולי 2004 |
| 6 | 16 | "רק אותך אוהב" | 22 ביולי 2004 |
| 7 | 16 | "יוסי בניון" | 22 ביולי 2004 |
| 8 | 18 | "הקסדות" | 26 ביולי 2004 |
פסקול הסדרה > עונה 4

| מספר שיר | מספר פרק | שיר המושמע בפרק | תאריך בכורת השיר ישראל |
| --- | --- | --- | --- |
| 1 | 1 | "תאמינו לפרדי" | 13 באוגוסט 2006 |
| 2 | 2 | "למה עזבת ככה" | 14 באוגוסט 2006 |
| 3 | 3 | "נסיכת האגדות" | 15 באוגוסט 2006 |
| 4 | 5 | "שיר המחסן" | 17 באוגוסט 2006 |
| 5 | 6 | "כמה זה כואב" | 20 באוגוסט 2006 |
| 6 | 8 | "העכבר" | 22 באוגוסט 2006 |
| 7 | 12 | "המבורגריה קטנה בטירוף" | 28 באוגוסט 2006 |
| 8 | 12 | "אהבה כמו כולם" | 28 באוגוסט 2006 |
| 9 | 13 | "שיר מקורי לא שלנו" | 30 באוגוסט 2006 |
| 10 | 18 | "שיר למגזר החרדי" | 6 בספטמבר 2006 |
| 11 | 18 | "השיר של זינה" | 6 בספטמבר 2006 |
| 12 | 18 | "נוט לענות" | 6 בספטמבר 2006 |
| 13 | 24 | "סינטרה" | 13 בספטמבר 2006 |
פסקול הסדרה > עונה 5

| מספר שיר | מספר פרק | שיר המושמע בפרק | תאריך בכורת השיר ישראל |
| --- | --- | --- | --- |
| 1 | 4 | "בלתי מושגת" | 4 בספטמבר 2008 |
| 2 | 6 | "שרה טבעות" | 8 בספטמבר 2008 |
| 3 | 9 | "העולם מורכב מלבן ושחור" | 11 בספטמבר 2008 |
| 4 | 14 | "הכל צלול" | 18 בספטמבר 2008 |
| 5 | 15 | "מעכת ת'יונה" | 21 בספטמבר 2008 |
| 6 | 16 | "אל תאכלו את החיות: הגרסה הכשרה" | 22 בספטמבר 2008 |
| 7 | 16 | "הפיג'מות חוזרים: הגרסה כשרה" | 22 בספטמבר 2008 |
| 8 | 19 | "פיק פיק פוק" | 25 בספטמבר 2008 |
| 9 | 19 | "איזה יום יפה" | 25 בספטמבר 2008 |
| 10 | 19 | "יצאנו לדרך" | 25 בספטמבר 2008 |
| 11 | 19 | "בוקר טוב" | 25 בספטמבר 2008 |
| 12 | 19 | "האיש הכי רשע" | 25 בספטמבר 2008 |
| 13 | 19 | "הרעישו במצלתיים" | 25 בספטמבר 2008 |
| 14 | 27 | "להיות אמיתי" | אוקטובר 2008 |
| 15 | 35 | "סינדרלה" | 26 באוקטובר 2008 |
| 16 | 35 | "שפרה" | 26 באוקטובר 2008 |
פסקול הסדרה > עונה 6

| מספר שיר | מספר פרק | שיר המושמע בפרק | תאריך בכורת השיר ישראל |
| --- | --- | --- | --- |
| 1 | 1 | "מלכה קופרמן" | 1 בספטמבר 2010 |
| 2 | 1 | "עוד עונה" | 1 בספטמבר 2010 |
| 3 | 1 | "חזרתי" | 1 בספטמבר 2010 |
| 4 | 1 | "כשהתחילה העונה" | 1 בספטמבר 2010 |
| 5 | 1 | "כבר לא בין העונות" | 1 בספטמבר 2010 |
| 6 | 1 | "חייב ללכת" | 1 בספטמבר 2010 |
| 7 | 1 | "כמה טוב היה" | 1 בספטמבר 2010 |
| 8 | 1 | "איך יכולת?" | 1 בספטמבר 2010 |
| 9 | 15 | "השיר של ג'ורה" | 22 בספטמבר 2010 |
| 10 | 16 | "אתה חבר כה מיוחד" | 26 בספטמבר 2010 |
| 11 | 16 | "אצבע את השיער שלי ללבן" | 26 בספטמבר 2010 |
| 12 | 19 | "תוציא את זה החוצה" | 29 בספטמבר 2010 |
פסקול הסדרה > עונה 7

| מספר שיר | מספר פרק | שיר המושמע בפרק | תאריך בכורת השיר ישראל |
| --- | --- | --- | --- |
| 1 | 1 | "זאזי באזאזי" | 1 בספטמבר 2011 |
| 2 | 1 | "בוא איתי ונמריא" | 1 בספטמבר 2011 |
| 3 | 4 | "יאללה בלאגן" | 6 בספטמבר 2011 |
| 4 | 6 | "איזה עולם" | 8 בספטמבר 2011 |
| 5 | 11 | "חדשות טובות" | 15 בספטמבר 2011 |
| 6 | 24 | "פרק אחד לפני האחרון" | 6 באוקטובר 2011 |
| 7 | 25 | "זהו זה נגמר"(סיום עונה 7) | 9 באוקטובר 2011 |
פסקול הסדרה > עונה 8

| מספר שיר | מספר פרק | שיר המושמע בפרק | תאריך בכורת השיר ישראל |
| --- | --- | --- | --- |
| 1 | 1 | "מחזמר הפיג'מות" (כמה שירים שהתקבצו לשיר אחד) | 19 במאי 2013 |
| 2 | 4 | "ווי-פיי" | 22 במאי 2013 |
| 3 | 8 | "עטור צווארך זהב שחור" | 29 במאי 2013 |
| 4 | 9 | "תתארו לכם" | 2 ביוני 2013 |
| 5 | 12 | "חקיינים" | 5 ביוני 2013 |
| 6 | 12 | "החציל" | 5 ביוני 2013 |
| 7 | 12 | "הפיג'מות: פרודיה" | 5 ביוני 2013 |
| 8 | 12 | "הפיג'מות חוזרים: פרודיה" | 5 ביוני 2013 |
| 9 | 12 | "אל תאכלו את החיות: פרודיה" | 5 ביוני 2013 |
| 10 | 24 | "שיר מחאה" | 26 ביוני 2013 |
פסקול הסדרה > עונה 9

| מספר שיר | מספר פרק | שיר המושמע בפרק | תאריך בכורת השיר ישראל |
| --- | --- | --- | --- |
| 1 | 3 | "הדרך ארוכה ומפותלת" | 6 בינואר 2015 |
| 2 | 7 | "אצל גרי" | 13 בינואר 2015 |
| 3 | 13 | "אני לא נבל" | 22 בינואר 2015 |
| 4 | 16 | "המבורגרי גרי" | ינואר 2015 |
| 5 | 25 | "תגידי לו כן" | 15 בפברואר 2015 |
| 6 | 25 | "סוגרים כאן את הבסטה" | 15 בפברואר 2015 |
מונחים

מזאה פינת מאפו - רחוב בתל אביב בו גם שוכן ההמבורגרי וגם ביתם של הפיג'מות.
ההמבורגרי של גרי - פינת העסק של גרי, אשר שם לאורך כל הסדרה דמויות באות. מסעדת המבורגרים כושלת עם מאכלים כמו נקנקיות פימו והמבורגרים. באחד הפרקים מתגלה שבמרתפו יש דרך סודית להפוך לטל מוסרי. מהעונה הרביעית מרתף ההמבורגרי הוא מקום החזרות של הפיג'מות. בנוסף, כל סוף פרק במהלך הסדרה הפיג'מות שוטפים שם כלים כבדיחה מתמשכת וכל הסדרה צוחקים על המקום.
צמחוני נגד מנדלבאום - סדרת פרקים אשר הופיעו כחלקים כל עונה מהעונה השלישית עד לעונה התשיעית. בכל חלק בסדרת פרקים זו, צמחוני מנסה להרוס את ההמבורגרי ובכך להשתלט, אך כל פעם גרי מצליח לנצח.
מסך לבן - מקום שבירת הקיר הרביעי, בו הפיג'מות אומרים למצלמה "מסך לבן, מסך לבן!" והם מדברים עם הקהל, שמאחורה יש רקע לבן. המסך הלבן מתמשך לכל אורך הסדרה מהפרק הראשון עד הפרק האחרון. בפרקים הראשונים של הסדרה המסך הלבן מכונה "משמר המוסר", אך לאחר מכן מופיע כמסך לבן. המסך הלבן נועד כדי לברר מידע עם הקהל בין עם זה בדיחה שצריך להבין או התלונניות על אלימות שצריך להסדיר ולפעמים סתם מקום שבו יש שקט לזמן קצר.
מסך שחור - אותו דבר כמו מסך לבן, רק שזאת פינתו של גרי והפיג'מות לא היו שם לעולם (למעט החניכה של המסך הזה). המסך השחור מביא את גרי לדבר עם הקהל (בדרך כלל להתעצבן) שמאחוריו יש רקע שחור. המסך השחור הצטרף לסדרה מהעונה הרביעית עד העונה התשיעית.
מסך כחול - מסך "אורח" של אלונה המופיע רק פעם אחת בלבד בעונה הרביעית.
מסך ירוק - המסך ה"אורח" של רובי דואניאס, במאי הסדרה, בו הוא מדבר עם הקהל שמאחורה יש רקע ירוק. המסך הירוק נראה רק פעם אחת בלבד בעונה הרביעית.
מסך ורוד - המסך ה"אורח" של רוני המופיע רק פעם אחת בלבד בעונה הרביעית.
הבית של בנות הסדרה - מהעונה הראשונה יש מונח המתמשך עד לסוף הסדרה: בת אשר יחד עם הפיג'מות. יחד עם מונח זה יש מונח חשוב שני, בית שבו מתגוררת בת אשר עובדת עם הפיג'מות, והיא לא גרה איתם. לדוגמה, בעונות 1–3 אלונה טל הייתה עם הפיג'מות, אך גרה בקומה התחתונה, לא איתם. מהעונה הרביעית ימית סול הייתה עם הפיג'מות במקום אלונה, וגרה בבית קומה אחת מתחת לפיג'מות. מהעונה החמישית דנה פרידר הגיעה לאחר שימית הפכה למשנית בסדרה, וגרה עם ימית עד שהיא נהייתה בת זוגו של נתן ועברה לגור אתו (דבר שהתברר לרוני, במהלך שיחה איתה, נבע מפחד של לגור לבד).
משהו שקרה בין העונות - מונח המשומש כאשר אחת הדמויות מדברת על חוויתה או מתחקרת דמות אחרת על פועלה בין העונות של הסדרה. (לרוב בין עונה 5 לעונות 6–7). משהו שנובע ממונח זה הכי הרבה הוא אהבתם של אילן וימית.
ציטוטי דמויות > אילן

"נו, בשביל מה אני צריך את זה? בואו נמכור את התמלוגים לשירים שאין, נקפל את הכלים ונחזור לנתניה." - אילן בכל פעם שהוא מיואש ומתוסכל, מדי פעם חלק ממילות המשפט משתנות בהתאם לסיטואציה ולסצנה.
"קובי, תהיה עדין" - אילן לקובי לפני שהוא הולך כנג'י לגברת ברכה.
ציטוטי דמויות > עודד

"חייב ללכת, חייב ללכת" - עודד בכל פעם שהוא חייב ללכת לאנשהו, לרוב להמבורגרי של גרי.
"מלא מלח יש בגרעינים.." - נאמר לרוב כשעודד לא מבין דבר בסיטואציה.
"פצפצים מתפוצצים בפיצוצים מפוצצים, פצפץ בחניה הקרובה לביתך, פצפץ ליד עץ הצפצפה" - עודד ידוע כאוהב פלסטיק בועות "פצפצים".
"צ'ינצ'ילה!" - נאמר עקב חיבתו לחיה צ'ינצ'ילה.
"יפהההה!" - נאמר על ידו כדי להחמיא.
"קפפה!" כינויו לקפה.
"זאזי בזזי" - מילת קסם שלו מאז הפרק של שוליית הקוסם.
ציטוטי דמויות > קובי ודמויותיו

"אני רעב"
ציטוטי דמויות > קובי ודמויותיו > נג'י

"חראב שטעל" - נאמר במצב רע
"זה נג'י מהאגודה לתרבות הדיור" - נאמר תמיד מתי שדופק בדלת של ברכה כדי לאכול את האוכל שלה מתי שהוא רעב
ציטוטי דמויות > קובי ודמויותיו > פרדי

"אולי אתם לא מכירים אותי אבל אני האמרגן מספר אחת בארץ, של הלהקה מספר אחת בארץ, שאם במקרה היא לא בארץ, אז היא מספר אחת בחו"ל, פרדי נייס טו מיט" - המשפט המוכר ביותר של פרדי, נאמר כאשר הוא פוגש לראשונה אדם חדש. לפעמים משנה מילים בהתאם לסיטואציה ולסצנה.
"איזה רוח טירוף!" - נאמר בפרק בעונה הראשונה, מאז המילה הנפוצה ביותר בה הוא משתמש היא "טירוף".
ציטוטי דמויות > קובי ודמויותיו > אדי

"נעים לי"
ציטוטי דמויות > קובי ודמויותיו > מרסל פוארו

"מנוולתתת!!" - נאמר כאשר הוא עצבני
"מרסל פוארו, רב-סמל מתקדם מאוד" - נאמר כאשר מציג את עצמו
ציטוטי דמויות > קובי ודמויותיו > הרב סבבה סאלי

"סבבה"
ציטוטי דמויות > קובי ודמויותיו > יהורם צוברבולר

"כאן יהורם צוברבולר!!!! הערוץ היחיד." - שמו נאמר במהירות ובאי הבנה כדי ששמו לא יובן.
ציטוטי דמויות > קובי ודמויותיו > מאיר איינשטיין

"תשדיר חסות קצר ואנחנו כבר חוזרים"
"עוד שבת של כדורגל, יום שלישי"
ציטוטי דמויות > גרי מנדלבאום

"למההההההההה???!!!!"
"רוני מנדלבאום-התנהגות למופת!"
"רונקיפליץ" - גרי לרוני בתו
"מיטונף" - גרי
"מיפלצת" - גרי לשפרה מאחורי הגב
"דיביל" - גרי לעודד
"ני ני ני ני ני ני/ני"
"ניררררראה לך?!"
"ימיתיייי..." - גרי לימית
"טרילילי וטרילילו" ~ גרי שמח
" פימוווו" ~ גרי מספר על הנקניקיות שעשויות מפימו
"אקסטרה אקסטרה אקסטרה לארג'..." - נאמר בשיחות עם שפרה לתאר את מידתה בבגדים.
ציטוטי דמויות > נתן

"אמא, יש לי דייט!" - נתן, כל פעם לפני שהוא יוצא לדייט
*קולות של בכי* - נתן, בכל פרק בו השתתף.
ציטוטי דמויות > ימית

"יש לי תואר שני בפסיכולוגיה קלינית" - ימית מציגה את תארה בלימודים.
ציטוטי דמויות > גברת ברכה

"שקטטט!" - נאמר כדי להשתיק את השכנים בבניין, בעיקר את הלהקה.
"חוליגנים, אפריקנרים, פושטקים..." נאמר כדי להעליב את להקת הפיג'מות או שאר השכנים.
"מי שם?" - נאמר בכל פעם ששומעת צלצול בפעמון, לרוב מנג'י.
ציטוטי דמויות > מר לטין

"מה?" - נאמר כמילה היחידה שהוא יודע לומר בשל היותו חירש.
שבירת הקיר הרביעי

כל הדמויות בסדרה מודעות לקיומה של מציאות חיצונית לעלילה, ולכן הן מתייחסות גם לקהל, לבמאי, לתסריטאים ולכלל ההפקה, ואף לפער הבוטה בין כישלונה של להקת "הפיג'מות" הבדיונית, בהשוואה להצלחתה של הסדרה הטלוויזיונית "הפיג'מות". הדמויות מודעות לכך שהן חיות בסדרת טלוויזיה והן מנהלות את הזמן שלהן על פי סצנות, פרקים ועונות. בעונה הרביעית, בפרק "פרדי על הבוקר", הדמויות אף פותחות בשביתה כדי להניע את מפיקת הסדרה הטלוויזיונית (נאוה קולטון) להפיק את הלהקה. באופן דומה, הדמויות מתקנות זו את זו כאשר הן מתבלבלות בתסריט, פונות אל אנשי ההפקה ישירות (בעיקר לבמאי רובי דואניאס) ואף לקהל.
מקום מיוחד בהקשר זה הוא "המסך הלבן" (שכונה בפרקים הראשונים "משמר המוסר") – מקום בו יכולות הדמויות לדבר ישירות אל הצופה, כמו בתוכנית מציאות. במסך הלבן מופיעות הדמויות כאשר הן לבושות בגדים שחורים, והן עושות בו שימוש כדי להבהיר נקודות בעלילה, להתנצל על שימוש בשפה גסה, או פשוט להסתודד במקום שבו הדמויות האחרות אינן יודעות על מעשיהן. בעונה הרביעית הופיע לראשונה ה"מסך שחור", בו גרי הוא משתף על חייו ומספר את כאביו בפני הצופים (במסך השחור גרי אינו מחליף את בגדיו). ובאותה עונה גם אלונה מקבלת מסך משלה בצבע כחול (אם כי הופיעה אתו רק פעם אחת בעונה הרביעית) ורובי מקבל מסך משלו בצבע ירוק.
הפקה ושידור

העונה הראשונה שודרה שישה ימים בשבוע (א'-ו') בשעה 11:30 (חלק מרצועת "כדור פורח" בחופש הגדול) ובשידור חוזר ב-17:00. החל מהעונה השנייה שודרה הסדרה חמישה ימים בשבוע. העונה השנייה והשלישית שודרו בשעה 17:30 והעונה הרביעית ב-18:15. בעונה החמישית הסדרה קיבלה את משבצת השידור של השעה 14:00. החל מהעונה השישית קיבלה הסדרה את משבצת השידור של השעה 15:30.
הפופולריות של הסדרה בשירות HOT V.O.D הובילה להחלטה לצלם עונה רביעית ב-2006. מבחינה עלילתית הוסבר שינוי התפאורה, שאבדה עם הזמן, ב"שריפה". מעבר לשינוי התפאורה הצטרפו לסדרה דמויות חדשות. זו הייתה העונה הראשונה ששודרה במסגרת שידורי קשת בערוץ 2, להם עונה זו יועדה מלכתחילה.
בשנת 2008 צולמה ושודרה עונה חמישית. העונה השישית, שודרה בחודשים ספטמבר-אוקטובר בשנת 2010 ושידור העונה השביעית החל ב-1 בספטמבר 2011. העונות השישית והשביעית צולמו יחדיו. באפריל 2012 התפרסמה ההחלטה להפיק 2 עונות נוספות לסדרה, שמינית ותשיעית, אשר צולמו בין ספטמבר-נובמבר 2012.
העונה השמינית עלתה לשידור במאי 2013, חודשים מועטים לאחר צילומה, והעונה התשיעית עלתה לשידור ב-4 בינואר 2015, למעלה משנה וחצי לאחר צילומה. העונה התשיעית, לראשונה בתולדות הסדרה, שודרה ללקוחות HOT בלבד.
בעקבות הסדרה > מופעים ו-DVD

בשנת 2003 בתום שידורה של העונה הראשונה הופץ תקליטור DVD לסדרה הכולל שלושה פרקים נבחרים מתוך העונה הראשונה. בחודש דצמבר של אותה השנה, הושקה לסדרה גרסת מחזמר בחנוכה של הפיג'מות של ציפי מייזלר הפקות בע"מ וטדי יזמות והפקות בע"מ ובשיתוף של ערוץ הילדים.